
Tisztelt Képviselő-testület!

A Budapest Hegyvidék XII. kerület Német Nemzetiségi Önkormányzat hagyományosan minden évben megrendezi az Idősek Karácsonya című rendezvényt, amelynek célja a kerület német nemzetiségi közösségéhez tartozó idősek köszöntése, a generációk közötti kapcsolatok erősítése és az adventi hagyományok közösségi megélése.
2026. december 9-én 15.00 órától immár 21. alkalommal kerül megrendezésre az Idősek Karácsonya. A program a templomban a gyermekek ünnepi műsorával kezdődik, amelyet a gimnázium német nemzetiségi tanulóinak műsora követ. Ezt követően a nemzetiségi iskolában az alsó tagozatos német nemzetiségi tanulók lucázással elevenítik fel a hagyományt.
Az ünnepi programot követően szeretetvendégség várja az időseket, várhatóan mintegy 60 fő részvételével. A vendégeket tea és mézeskalács várja, továbbá minden idős résztvevő ajándékot kap. Az ajándékok beszerzésére személyenként 4 000 forinttal számolva összesen bruttó 250 000 forint keretösszeget, a rendezvény dekorációjára pedig bruttó 60 000 forintot javasolok biztosítani.

Az adventi időszakban emellett mind a négy adventi vasárnapon adventi gyertyagyújtást tervezünk a Jókai Mór Általános Iskola és Német Nemzetiségi Általános Iskola nemzetiségi tanulóinak részvételével, az iskola előtti agóránál. Az alkalmakhoz kapcsolódó élelmiszer, tea és édesség beszerzésére összesen bruttó 50 000 forintot javasolok biztosítani.
A két program megvalósítására az Önkormányzat összesen bruttó 360 000 forintot kíván fordítani a 2026. évi költségvetése terhére. Kérem a Képviselő-testületet, hogy az alábbi határozati javaslatokat fogadja el.



Határozati javaslatok:
I.
A Budapest Hegyvidék XII. kerület Német Nemzetiségi Önkormányzat Képviselő-testülete úgy határoz, hogy 2026. december 9-én 15.00 órától megrendezi a 21. Idősek Karácsonya című rendezvényt. A rendezvény keretében az idős résztvevők részére történő ajándékok beszerzésére bruttó 250 000 forintot, a dekoráció költségeire bruttó 60 000 forintot biztosít az Önkormányzat 2026. évi költségvetése terhére.

A Képviselő-testület felhatalmazza az Elnököt a rendezvény megvalósításához szükséges beszerzések és egyéb intézkedések megtételére.

(A döntéshozatal módja egyszerű többség)



II.
A Képviselő-testület úgy határoz, hogy 2026. évi advent négy vasárnapján, a Jókai Mór Általános Iskola és Német Nemzetiségi Általános Iskola előtti agóránál adventi gyertyagyújtást szervez a nemzetiségi tanulók részvételével. Az alkalmakhoz szükséges élelmiszerek, tea és édesség beszerzésére összesen bruttó 50 000 forintot biztosít az Önkormányzat 2026. évi költségvetése terhére.

A Képviselő-testület felhatalmazza az Elnököt a rendezvény megvalósításához szükséges beszerzések és egyéb intézkedések megtételére.

(A döntéshozatal módja egyszerű többség)



Budapest Hegyvidék, 2026. november 5.




Kövesdiné Martin Nóra Anna

